CELEX: 62017TA0110
Language: hr
Date: 2020-07-08 00:00:00
Title: Predmet T-110/17: Presuda Općeg suda od 8. srpnja 2020. – Jiangsu Seraphim Solar System protiv Komisije („Damping – Uvoz kristalnih silicijskih fotonaponskih modula i njihovih ključnih elemenata (ćelija) podrijetlom ili poslanih iz Kine – Obveze – Dopuštenost – Provedbena uredba (EU) 2016/2146 – Proglašenje nevaljanosti računa na temelju obveze – Vremenska primjena novih odredbi”)

5.10.2020   
            
            
               HR
            
            
               Službeni list Europske unije
            
            
               C 329/14
            
         
      Presuda Općeg suda od 8. srpnja 2020. – Jiangsu Seraphim Solar System protiv Komisije
      (Predmet T-110/17) (1)
      
      („Damping - Uvoz kristalnih silicijskih fotonaponskih modula i njihovih ključnih elemenata (ćelija) podrijetlom ili poslanih iz Kine - Obveze - Dopuštenost - Provedbena uredba (EU) 2016/2146 - Proglašenje nevaljanosti računa na temelju obveze - Vremenska primjena novih odredbi”)
      (2020/C 329/30)
      Jezik postupka: engleski
      
         Stranke
      
      
         Tužitelj: Jiangsu Seraphim Solar System Co. Ltd (Changzhou, Kina) (zastupnik: Y. Melin, odvjetnik)
      
         Tuženik: Europska komisija (zastupnici: N. Kuplewatzky i T. Maxian Rusche, agenti)
      
         Intervenijent u potporu tuženiku: Vijeće Europske unije (zastupnici: H. Marcos Fraile, agent, uz asistenciju N. Tuominena, odvjetnika)
      
         Predmet
      
      Zahtjev na temelju članka 263. UFEU-a kojim se traži djelomično poništenje Provedbene uredbe Komisije (EU) 2016/2146 od 7. prosinca 2016. o povlačenju prihvaćanja preuzete obveze za dva proizvođača izvoznika dodijeljenog Provedbenom odlukom 2013/707/EU o potvrdi prihvaćanja preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera (SL 2016., L 333, str. 4.) u dijelu u kojem se odnosi na tužitelja.
      
         Izreka
      
      
                  1.
               
               
                  Poništava se članak 2. Provedbene uredbe Komisije (EU) 2016/2146 оd 7. prosinca 2016. o povlačenju prihvaćanja preuzete obveze za dva proizvođača izvoznika dodijeljenog Provedbenom odlukom 2013/707/EU o potvrdi prihvaćanja preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera u dijelu u kojem se odnosi na društvo Jiangsu Seraphim Solar System Co. Ltd.
               
            
                  2.
               
               
                  Europskoj komisiji nalaže se da, uz vlastite, snosi i troškove društva Jiangsu Seraphim Solar System.
               
            
                  3.
               
               
                  Vijeće Europske unije snosi vlastite troškove.
               
            
         (1)  SL C 121, 18. 4. 2017.